มือปืนยิงแสกหน้าอริเก่าดับ คาร้านโอเกะเมืองนครปฐม ญาติพาเข้ามอบตัว
ยิงกันสนั่นร้านคาราโอเกะเมืองนครปฐม 3 หนุ่มเปิดห้องร้องเพลง เจอคู่อริเก่ามาเที่ยวด้วยกัน 5 คน เปิดห้องติดกัน อีกฝ่ายกำลังเดินไปเข้าห้องน้ำ คู่แค้นเดินออกมายิงกลางแสกหน้าดับทั้งเป็น เพื่อนโผล่มาเลยเจอสาดกระสุนบาดเจ็บอีก 1 ด้านตำรวจรู้ตัวผู้ก่อเหตุ เร่งตามล่าจับมาดำเนินคดี ก่อนญาตินำมือปืนมามอบตัวช่วงเย็นเมื่อเวลา 01.30 น. วันที่ 30 ม.ค.63 ร.ต.อ.แสงเพชร วิลัยกุล รอง สว.สอบสวน สภ.เมืองนครปฐม ได้รับแจ้งว่ามีเหตุใช้อาวุธปืนยิงกันมีผู้เสียชีวิตและได้รับบาดเจ็บสาหัส ทราบว่าเหตุเกิดภายในร้านอาหารและร้านคาราโอเกะครัวระเบียงวิว ตั้งอยู่ หมู่ 3 ต.ห้วยจรเข้ อ.เมืองนครปฐม หลังรับแจ้งจึงรายงานให้ พ.ต.อ.ไพบูลย์ แพรสีนวล ผกก.สภ.เมืองนครปฐม เดินทางไปตรวจสอบพร้อมชุดสืบสวน กก.สส.ภ.จว.นครปฐม ชุดสืบสวน สภ.เมืองนครปฐม แพทย์เวรโรงพยาบาลศูนย์นครปฐม เจ้าหน้าที่กองพิสูจน์หลักฐาน ภาค 7 และมูลนิธิสุขศาลานุเคราะห์นครปฐม รุดไปตรวจสอบที่เกิดเหตุพบว่าร้านอาหารครัวระเบียงวิว นอกจากเปิดเป็นร้านอาหารแล้ว ยังเปิดเป็นห้องคาราโอเกะให้ลูกค้าได้ร้องเพลงด้วย ในส่วนของห้องคาราโอเกะนั้น ภายในมีห้องแบ่งกั้นเป็นห้องคาราโอเกะจำนวน 7 ห้อง ที่หน้าห้องคาราโอเกะห้องที่ 4 ซึ่งตรงกับบริเวณหน้าแคชเชียร์คิดเงิน พบศพนายสุกิต สังข์แก้ว หรือเบส อายุ 25 ปี อยู่บ้านเลขที่ 44 หมู่ 8 ต.ดอนยายหอม อ.เมืองนครปฐม นอนหงายเสียชีวิตจมกองเลือด สวมใส่เสื้อยืดแขนสั้นสีขาว กางเกงขาสั้นสีขาว มีเลือดกระเซ็นติดตามผนังหน้าห้อง จากการตรวจสอบพบถูกกระสุนปืนขนาด 11 มม.ยิงเข้าที่หน้าผากระหว่างคิ้วทั้ง 2 ข้าง กระสุนทะลุออกศีรษะด้านหลัง จำนวน 1 นัด ในที่เกิดเหตุ ตำรวจพบหัวกระสุนปืนขนาด 11 มม. ติดอยู่ที่กำแพง 1 หัว และติดที่พื้นอีก 1 หัว และยังพบปลอกกระสุนปืนตกอยู่ห่างจากศพ 3 เมตร 2 ปลอก จึงเก็บไว้เป็นหลักฐานผู้เห็นเหตุการณ์เผยว่า มีผู้บาดเจ็บถูกกระสุนยิงอีก 1 คน อาการสาหัส ถูกนำส่ง รพ.นครปฐม จึงเดินทางไปตรวจสอบ ทราบชื่อ นายชาญณรงค์ เอี่ยมอำไพ อายุ 23 ปี อยู่บ้านเลขที่ 52 หมู่ 3 ต.ดอนยายหอม อ.เมืองนครปฐม ถูกยิงเข้าที่หลัง อาการสาหัส แพทย์นำตัวเข้าห้องไอซียู ช่วยเหลือชีวิต ที่ด้านหน้าห้องพบนายพุทธิชัย แจ่มจำรัส อายุ 39 ปี อยู่บ้านเลขที่ 10/2 หมู่ 8 ต.ดอนยายหอม อ.เมืองนครปฐม เป็นผู้นำคนเจ็บส่ง รพ.นครปฐม ได้เผยกับตำรวจว่า ก่อนเกิดเหตุได้ชักชวนเพื่อน นายสุกิต สังข์แก้ว อายุ 25 ปี ผู้ตาย นายชาญณรงค์ เอี่ยมอำไพ อายุ 23 ปี ผู้บาดเจ็บ นายมานพ แก้วดวง อายุ 53 ปี และนายวสันต์ สังข์แก้ว อายุ 24 ปี รวมตนด้วย 5 คน มานั่งกินเหล้าที่เล้าไก่บ้านเพื่อน หมู่ 4 ต.ถนนขาด อ.เมืองนครปฐม กระทั่งประมาณ 01.00 น. ชวนกันมากินเหล้าต่อที่ร้านอาหารคาราโอเกะครัวระเบียงวิวเมื่อเข้ามาถึงร้านพบกลุ่มวัยรุ่นที่ก่อเหตุที่นั่งอยู่ที่โต๊ะหน้าห้องคาราโอเกะ ห้องที่ 3 นั่งสูบบุหรี่ 2 คน คือนายเอกราช หรือแจ่ม เจิมเจริญพร อายุ 23 ปี อยู่บ้านเลขที่ 106/1 หมู่ 3 ต.ดอนยายหอม อ.เมืองนครปฐม และนายวัชระ หรือช็อป จันทร์เลขา อายุ 26 ปี อยู่บ้านเลขที่ 29 หมู่ 3 ต.โคกพระเจดีย์ อ.นครชัยศรี จ.นครปฐม แต่ก็ไม่ได้สนใจอะไร บอกพนักงานให้เปิดห้อง พนักงานได้ไปเปิดห้องเลขที่ 4 ห้องติดกันให้ พวกตนก็เข้าไปร้องเพลงกันอยู่ภายใน กระทั่งผ่านไป 10 นาที ตนกับเพื่อนอีก 2 คน ซึ่งมีคนเจ็บรวมอยู่ด้วย ได้ออกมาเข้าห้องน้ำ ระหว่างที่เข้าห้องน้ำปรากฏว่าได้ยินเสียงปืนดังขึ้น 1 นัด จึงวิ่งออกจากห้องน้ำไปดูก็พบว่าที่หน้าห้องนายสุกิต เพื่อนที่มาด้วยกันถูกยิงล้มคว่ำอยู่ มือปืนที่ยิงก็หันกระบอกปืนมาที่พวกตน จึงหันหลังวิ่ง มือปืนได้ยิงใส่ในกลุ่มตนอีก 1 นัด ถูกนายชาญณรงค์เข้าที่กลางหลัง ส่วนคนร้ายเมื่อยิงแล้วได้วิ่งหนีไปขึ้นรถแล้วขับออกไป พวกตนจึงย้อนกลับมาอีกช่วยเพื่อนที่ถูกยิงส่ง รพ.โดยเพื่อนอีกคนที่อยู่ในห้องกับผู้ตาย บอกว่า เพื่อนที่โดนยิงเดินออกจากห้องไปเข้าห้องน้ำเลยเดินตามไปจะเข้าห้องน้ำด้วย พอออกจากห้องก็ถูกยิงในระยะใกล้เลยจากการสอบถามพนักงานและพยานที่เห็นเหตุการณ์ในเบื้องต้นทราบว่า ผู้ก่อเหตุยิงคือนายภมร หรือมร เกิดสุข อายุ 41 ปี อยู่บ้านเลขที่ 81 หมู่ 3 ต.ดอนยายหอม อ.เมืองนครปฐม ซึ่งเป็นลูกค้าประจำของร้าน ก่อนเกิดเหตุมาเปิดห้องคาราโอเกะ ห้องที่ 3 รวม 3 คน ในช่วงก่อนเกิดเหตุเพื่อน 2 คน ออกมานั่งสูบบุหรี่อยู่หน้าห้อง ส่วนมือปืนนั่งอยู่ภายในห้อง เพื่อนคงเข้าไปบอกว่ามีอริเก่าที่เคยมีเรื่องกันมาเที่ยว จึงเดินออกจากห้องมา เมื่อเห็นคนตายเดินออกมาจากห้องน้ำจึงเดินเข้าไปชักปืนยิงแสกหน้าในระยะประชิดแค่เมตรเดียว และกำลังจะวิ่งหนีและเห็นเพื่อนผู้ตายเดินออกจากห้องน้ำเลยยิงสาดเข้าใส่อีก 1 นัด แล้วทั้ง 3 คน ก็วิ่งไปขึ้นรถเก๋งขับหนีออกไปอย่างรวดเร็วจากนั้น พ.ต.อ.ไพบูลย์ แพรสีนวล ผกก.สภ.เมืองนครปฐม ได้สั่งชุดสืบสวน ภ.จว.นครปฐม และชุดสืบสวน สภ.เมืองนครปฐม ออกติดตามไปจับกุมคนร้ายที่ก่อเหตุทั้ง 3 คน ที่บ้าน แต่ไม่พบตัว ทั้งนี้พบว่า กลุ่มที่ก่อเหตุยิงนั้น เมื่อ 2 ปี ก่อน เคยมีเรื่องทะเลาะกันถึงขั้นมีการชกต่อยทำร้ายกันมาก่อน แต่มีผู้ใหญ่ไปเคลียร์เรื่องให้ กระทั่งมาเจอกันอีกที่ร้านคาราโอเกะ จึงใช้อาวุธปืนยิงจนเสียชีวิต ขณะนี้ได้ให้พนักงานสอบสวนสอบพยานที่ถูกยิงและพยานแวดล้อมให้ละเอียดเพื่อเสนอขอหมายศาล จ.นครปฐม ออกตามล่าจับกุมต่อไปจากนั้นเวลา 15.00 น. วันที่ 30 ม.ค.63 ญาติ ได้นำตัวนายภมร หรือมร เกิดสุข อายุ 41 ปี มือปืนที่ก่อเหตุยิงนายสุกิต สังข์แก้ว อายุ 25 ปี เสียชีวิต และนายชาญณรงค์ เอี่ยมอำไพ อายุ 23 ปี พร้อมอาวุธปืน 11 มม. มอบตัวกับ พ.ต.อ.ไพบูลย์ แพรสีนวล ผกก.สภ.เมืองนครปฐม ที่สภ.เมืองนครปฐม ก่อนรายงานให้ พล.ต.ต.ตำรณ บุญเลิศ ผบก.ภ.จว.นครปฐม ทราบ พร้อมเดินทางมาสอบสวน ใช้เวลา 45 นาที ก่อนนำตัวนายภมร มือปืน ไปทำแผนประกอบคำรับสารภาพยังร้านอาหาร คาราเกะระเบียงวิว โดยใช้เวลาเพียง 20 นาทีพล.ต.ต.คำรณ บุญเลิศ ผบก.นครปฐม เผยว่า ผู้ต้องหาให้การรับสารภาพเป็นผู้ลงมือยิงนายสุกิต เสียชีวิต และนายชาญณรงค์ บาดเจ็บ โดยมีสาเหตุมาจากเคยเป็นอริเก่า เคยมีเรื่องชกต่อยกันอย่างรุนแรงในอดีตและไม่เคยเจอหน้ากันอีก 2 ปี เมื่อมาเจอกันอีก ขณะที่นายภมรออกจากห้องคาราโอเกะ ที่เปิดห้องติดกัน จะชวนเพื่อนที่รออยู่หน้าห้องกลับบ้าน นายสุกิต เดินออกมาจากห้องพอดี มาเจอกันนายสุกิต จำได้เลยด่าแม่ และทำท่าเอามือไพร่หลัง นายภมร เลยคิดว่านายสุกิต จะชักปืนยิง เลยคว้าปืนที่พกมายิงทันที พอยิงเสร็จเห็นเพื่อนนายสุกิตเดินออกมาจากห้องน้ำพร้อมเพื่อนอีก 2 คน และจำได้ว่าเป็นเพื่อนของนายสุกิต เลยยิงใส่ไปอีก 1 นัดเข้ากลุ่มเพราะกลัวว่าจะถูกรุมทำร้าย ก่อนวิ่งขึ้นรถที่จอดอยู่หน้าร้านหลบหนี เบื้องต้นตั้งข้อหา ฆ่าผู้อื่น มีอาวุธปืนและเครื่องกระสุนปืนโดยไม่ได้รับอนุญาต และพกพา ส่วนสาเหตุที่แท้จริงต้องสอยสวนทั้งหมดก่อนแจ้งข้อหาเพิ่มเติม
ยิงกันสนั่นร้านคาราโอเกะเมืองนครปฐม 3หนุ่มเปิดห้องร้องเพลง เจอคู่อริเก่ามาเที่ยวด้วยกัน 5 คน เปิดห้องติดกัน อีกฝ่ายกำลังเดินไปเข้าห้องน้ำ คู่แค้นเดินออกมายิงกลางแสกหน้าดับทั้งเป็น 
ยิงในร้านคาราโอเกะ,ยิงอริเก่า,ยิงแสกหน้า,คู่อริ,ครัวระเบียงวิว,นครปฐม,ข่าวทั่วไป